**OAJ:n Petäjäveden Pöytäkirja**

**paikallisyhdistys**

**SÄÄNTÖMÄÄRÄINEN KEVÄTKOKOUS**

**Aika**: 31.3.2021 kello 17.00.

**Paikka**: Teams (etäkokous)

**Paikalla**: Riikka Pellinen, Merja Lippojoki, Elina Korkiavuori, Anna Linnakylä, Pia Jussila, Pirjo Kannisto, Terhi El Massri, Anna-Maria Huuskonen, Katariina Jukkala, Vilma Viinikainen, Kaarlo Nevala, Jari-Pekka Kanninen, Reijo Kulju, Nina Varvikko ja Vesa Jussila.

**1 Kokouksen avaaminen**

Riikka Pellinen avasi kokouksen.

**2 Kokouksen puheenjohtajan ja sihteerin valitseminen**

Esitys: Valitaan kokoukselle puheenjohtaja ja sihteeri.

Päätös: Sihteeriksi valittiin Merja Lippojoki ja puheenjohtajaksi Kaarlo Nevala.

**3 Kokouksen pöytäkirjantarkastajien ja ääntenlaskijoiden valitseminen**

Esitys: Valitaan pöytäkirjantarkastajat, jotka toimivat tarvittaessa myös ääntenlaskijoina.

Päätös: Anna Linnankylä ja Anna-Maria Huuskonen valittiin pöytäkirjantarkastajiksi, jotka tarvittaessa toimivat ääntenlaskijoina.

**4 Kokouksen laillisuuden ja päätösvaltaisuuden toteaminen**

Esitys: Yhdistyksen sääntöjen mukaan kutsu yhdistyksen varsinaiseen kokoukseen on toimitettava vähintään kymmenen (10) päivää ennen kokousta. Kokouskutsu on lähetetty sähköpostitse yhdistyksen jäsenille 15.3.2021.

Esitys: Todetaan kokous lailliseksi ja päätösvaltaiseksi.

Päätös: Todettiin kokous lailliseksi ja päätösvaltaiseksi.

**5 Kokouksen työjärjestyksen vahvistaminen**

Esitys: Vahvistetaan esityslista kokouksen työjärjestykseksi.

Päätös: Vahvistettiin esityslista kokouksen työjärjestykseksi...

**II V a r s i n a i s e t k o k o u s a s i a t**

**6 Kertomus toiminnasta 2020**

Esitys: Puheenjohtaja Riikka Pellinen esittelee vuoden 2020 toimintakertomuksen.

Päätös: Riikka Pellinen esitteli vuoden 2020 toimintakertomuksen ja toimintakertomus hyväksyttiin.

**7 Vuoden 2020 tilit, toiminnantarkastajien lausunto sekä vuoden 2020 tilinpäätöksen vahvistaminen ja vastuuvapauden myöntäminen**

Esitys: Kuullaan ja hyväksytään toiminnantarkastajien lausunto. Vahvistetaan vuoden 2020 tilinpäätös ja myönnetään vastuuvapaus hallitukselle.

Päätös: Pirjo Kannisto esitteli tilinpäätöksen vuodelta 2020. Kuultiin toiminnantarkastajien kertomus. Vahvistettiin vuoden 2020 tilinpäätös ja myönnettiin hallitukselle vastuuvapaus.

Esitys: Vuoden 2020 toiminnantarkastajia muistetaan lahjakortilla ravintolaan, sillä toiminnantarkastajien sekä rahastonhoitajan yhteinen ruokailu ei toteutunut vallitsevien koronarajoitusten vuoksi. Lahjakortin summaksi päätettiin 50 € kummallekin toiminnantarkastajalle.

Päätös: Esityksen mukainen.

**8 Muut asiat**

8.1 Ajankohtaiset edunvalvontaan liittyvät asiat

Esitys: Pääluottamusmies Pellinen esittelee ajankohtaisia edunvalvontaan liittyviä asioita. Käydään keskustelua edunvalvontaan liittyvistä teemoista.

Päätös: Pääluottamusmies Pellinen esitteli ajankohtaisia edunvalvontaan liittyviä asioita: Yhteinen sopiminen/paikallinen sopiminen. Neuvottelut paikallisesta järjestelyerästä. Paikallisneuvottelupyyntö työnantajalle (korona-ajan lisääntyneen työmäärän korvaaminen). Henkilökohtaisten lisien järjestelmää päivitetty. Lisätöiden korvaaminen (hankkeet). 27.4.2021 tiedotustilaisuus tästä aiheesta opettajille teamsin kautta.

8.2 Ajankohtaiset yhdistystoimintaan liittyvät asiat

Esitys: Puheenjohtaja Pellinen esittelee ajankohtaisia yhdistystoimintaan liittyviä asioita. Käydään keskustelua yhdistystoimintaan liittyvistä teemoista.

Päätös: Puheenjohtaja Pellinen esitteli ajankohtaisia yhdistystoimintaan liittyviä asioita: OAJ:n kampanja opettajan työn arvostuksen lisäämiseksi. Kuntavaalivaikuttaminen (OAJ:n vaalikone). OAJ:n työhyvinvointirahasto (ensimmäinen haku käynnistynyt). Kuntokorttikampanja.

**9 Kokouksen päättäminen**

Kokouksen puheenjohtaja päätti kokouksen kello 18.03.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Kaarlo Nevala Sihteeri Merja Lippojoki

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjantarkastaja Anna Linnakylä Pöytäkirjantarkastaja Anna-Maria Huuskonen